**Zmluva**

**o komerčnom poistení a komerčnom zdravotnom pripoistení**

uzavretá podľa § 11 a § 25a zákona č. 283/2002 Z. z. o cestovných náhradách v znení neskorších predpisov, § 70 zákona č. 55/2017 Z. z. o štátnej službe v znení neskorších predpisov, § 788 a nasl. zákona č. 40/1964 Zb. Občiansky zákonník v znení neskorších predpisov a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**(ďalej len „Zmluva“)**

**Zmluvné strany**

**Poistník:** Ministerstvo zahraničných vecí a európskych záležitostí

 Slovenskej republiky

 Hlboká cesta 2

 833 36 Bratislava 37

**IČO:**  00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:**

**SWIFT/BIC:**

**Zastúpený:** .............................,

(ďalej len „**Poistník**“)

**Poisťovateľ:**

**IČO:**

**DIČ:**

**IČ DPH:**

**Bankové spojenie:**

**IBAN:**

**SWIFT/BIC:**

**Zastúpený/konajúci:**

**Zápis:**

(ďalej len „**Poisťovateľ**“)

(Poistník a Poisťovateľ ďalej spolu len „**zmluvné strany**“)

**Článok 1**

 **Úvodné ustanovenia**

* 1. Zmluvné strany uzatvárajú túto Zmluvu v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na základe výsledku verejného obstarávania s názvom „*Komerčné zdravotné pripoistenie 2021*“, ktoré Poistník ako verejný obstarávateľ vyhlásil vo Vestníku verejného obstarávania č. ...... zo dňa ......... pod značkou ................. a v Úradnom Vestníku Európskej únie č. .................... zo dňa .......................... pod značkou ....................... (ďalej len „verejné obstarávanie“).
	2. Poisťovateľ vyhlasuje, že
		1. sa oboznámil a preskúmal všetky podmienky a okolnosti súvisiace s plnením predmetu Zmluvy a sú mu známe všetky podmienky plnenia tejto Zmluvy,
		2. predmet Zmluvy je mu jasný a na základe svojej odbornej, technickej, organizačnej a personálnej spôsobilosti je schopný ho v súlade s touto Zmluvou a jej prílohami ako aj s príslušnými právnymi predpismi riadne plniť.
	3. Ak Poisťovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Zmluvy v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
	4. Ak Poisťovateľ predkladal vo verejnom obstarávaní Poistníkovi zmluvu podľa § 34 ods. 3 zákona o verejnom obstarávaní na preukázanie technickej alebo odbornej spôsobilosti, Poistník je oprávnený kedykoľvek počas účinnosti Zmluvy požadovať od Poisťovateľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety Poisťovateľ predloží Poistníkovi do 10 pracovných dní od doručenia žiadosti Poisťovateľa čestné vyhlásenie, v ktorom Poisťovateľ a osoba podľa bodu 1.3 pravdivo vyhlásia, že zmluva podľa predchádzajúcej vety je platná a účinná, a originál alebo kópiu tejto zmluvy. Poisťovateľ môže preukázať technickú alebo odbornú spôsobilosť na plnenie tejto Zmluvy aj prostredníctvom inej osoby ako tej, ktorou preukazoval túto spôsobilosť podľa § 34 ods. 3 zákona o verejnom obstarávaní, a to obdobným spôsobom ako v procese verejného obstarávania podľa bodu 1.1 tohto článku. Ak Poisťovateľ predložil zmluvu na preukázanie technickej alebo odbornej spôsobilosti inej osoby ako tej, ktorou preukazoval túto spôsobilosť podľa § 34 ods. 3 zákona o verejnom obstarávaní, Poistník je oprávnený kedykoľvek počas účinnosti tejto Zmluvy požadovať od Poisťovateľa preukázanie platnosti a účinnosti takej zmluvy spôsobom uvedeným v tomto bode. Poisťovateľ môže dôveryhodne do 10 pracovných dní od doručenia žiadosti Poistníka preukázať, že sám disponuje takouto technickou a odbornou spôsobilosťou.
	5. Ak Poisťovateľ v procese verejného obstarávania preukazoval technickú spôsobilosť alebo odbornú spôsobilosť dokladmi, ktorých platnosť je viazaná na ohraničené časové obdobie, je povinný zabezpečiť ich platnosť počas celej účinnosti tejto Zmluvy. Na preukázanie platnosti dokladu/dokladov podľa predchádzajúcej vety postačí, ak Poisťovateľ bezodkladne od doručenia žiadosti Poistníka predloží Poistníkovi kópiu požadovaného dokladu/dokladov, ktorým/ktorými Poisťovateľ preukáže, že doklad/doklady podľa predchádzajúcej vety je/sú platný/platné.
	6. *Ak ku dňu uzavretia Zmluvy budú Poisťovateľovi známi subdodávatelia, ktorých bude využívať pri plnení tejto Zmluvy, bude uvedené:*

Poisťovateľ vyhlasuje, že ku dňu uzavretia tejto Zmluvy sú mu známi nasledovní subdodávatelia, ktorí sa budú podieľať na plnení tejto Zmluvy:
1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za subdodávateľa

Meno a priezvisko:

Adresa pobytu:

Dátum narodenia:

(*pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia tejto Zmluvy nebude mať Poisťovateľ žiadnych subdodávateľov, ktorých bude využívať pri plnení tejto Zmluvy, bude uvedené:*

Poisťovateľ vyhlasuje, že ku dňu uzavretia tejto Zmluvy Poisťovateľ nezadáva žiadnu časť zákazky podľa tejto Zmluvy žiadnemu subdodávateľovi.

* 1. Poisťovateľ sa zaväzuje oznámiť Poistníkovi akúkoľvek a každú zmenu údajov každého svojho subdodávateľa podieľajúceho sa na plnení tejto Zmluvy, a to v rozsahu: obchodné meno, sídlo/miesto podnikania, IČO, percentuálny podiel z hodnoty plnenia podľa tejto Zmluvy, údaje osoby oprávnenej konať za subdodávateľa v rozsahu mena a priezviska, adresy pobytu, a dátumu narodenia. Zmenu údajov je Poisťovateľ povinný oznámiť Poistníkovi písomne najneskôr 5 pracovných dní pred dňom účinnosti takej zmeny.
	2. Poisťovateľ je oprávnený zmeniť subdodávateľa alebo pribrať subdodávateľa (spoločne ďalej len „zmena“) počas trvania tejto Zmluvy, pričom subdodávateľ, ktorého sa návrh na zmenu týka musí byť zapísaný v registri partnerov verejného sektora podľa § 11 ods. 1 zákona o verejnom obstarávaní, ak sa naň taká povinnosť vzťahuje. Poisťovateľ je povinný Poistníkovi predtým, než sa subdodávateľ začne podieľať na plnení predmetu tejto Zmluvy, predložiť písomnú žiadosť o súhlas so zapojením nového subdodávateľa, ktorá bude obsahovať údaje minimálne v rozsahu: obchodné meno, sídlo/miesto podnikania, IČO, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. poisťovateľ nesmie poveriť výkonom činností súvisiacich s plnením predmetu tejto Zmluvy nového subdodávateľa bez predchádzajúceho súhlasu Poistníka. V prípade, ak Poisťovateľom navrhovaný subdodávateľ rovnako spĺňa podmienky na plnenie tejto Zmluvy ako Poisťovateľ, je Poistník povinný udeliť súhlas s použitím nového subdodávateľa v lehote päť dní odo dňa doručenia návrhu na zmenu subdodávateľa.
	3. Poisťovateľ musí spĺňať podmienky účasti týkajúce sa osobného postavenia podľa § 32 zákona o verejnom obstarávaní počas platnosti a účinnosti tejto Zmluvy. Ak nie je Poisťovateľ zapísaný v zozname hospodárskych subjektov podľa § 152 zákona o verejnom obstarávaní, Poisťovateľ do 7 pracovných dní od doručenia žiadosti Poistníka predloží Poistníkovi doklady, ktorými Poisťovateľ preukáže splnenie podmienok účasti týkajúcich sa osobného postavenia podľa § 32 zákona o verejnom obstarávaní počas platnosti a účinnosti tejto Zmluvy. Táto povinnosť sa nevzťahuje na doklady, ktoré vie verejný obstarávateľ získať z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
	4. Poisťovateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov povinný byť zapísaný v registri partnerov verejného sektora aspoň po dobu trvania tejto Zmluvy, ak sa naň taká povinnosť vzťahuje.

**Článok 2**

**Účel a predmet Zmluvy**

1. Účelom tejto Zmluvy je uzatvorenie komerčného zdravotného pripoistenia v prospech zamestnanca Poistníka
2. na zahraničnej služobnej ceste podľa § 70 zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov alebo zahraničnej pracovnej ceste podľa §11 ods. 1 zákona 283/2002 Z. z. o cestovných náhradách (ďalej iba ako „zahraničná služobná/pracovná cesta“),
3. vykonávajúceho zahraničnú službu podľa zákona č. 151/2010 Z. z. o zahraničnej službe a o zmene a doplnení niektorých zákonov v znení neskorších predpisov (ďalej ako „zákon o zahraničnej službe“) a sprevádzajúcich osôb, ktoré ho nasledujú do miesta dočasného vyslania v súlade s § 16 zákona o zahraničnej službe (ďalej len „dočasné vyslanie”),

(spoločne osoby podľa písmena a) a b) ako „**poistení**“)

a to na účely úhrady nákladov spojených s úrazom, s chorobou, s ambulantným ošetrením vrátane predpísaných liekov, s hospitalizáciou, s nutným zubným ošetrením, s prepravou chorého a s prepravou telesných pozostatkov poistených osôb podľa § 11 a § 25a zákona č. 283/2002 Z. z. o cestovných náhradách v znení neskorších predpisov (ďalej len „zákon o cestovných náhradách“) a v rozsahu uvedenom v tejto Zmluve a vo Všeobecných poistných podmienkach pre *(názov poistných podmienok bude doplnený na základe ponuky úspešného uchádzača)* zo dňa *(údaj bude doplnený na základe ponuky úspešného uchádzača)* (ďalej len „VPP“), ktoré sú neoddeliteľnou súčasťou tejto Zmluvy ako príloha č.1. Pre vylúčenie všetkých pochybností sa pod VPP na účely tejto Zmluvy rozumejú aj Osobitné poistné podmienky, ak sú súčasťou VPP podľa tejto Zmluvy.

1. Poisťovateľ sa zaväzuje v súlade so Zmluvou

 a) poskytnúť poisteným v rozsahu dojednanom v tejto Zmluve plnenie, ak nastane

 náhodná udalosť v tejto Zmluve bližšie označená,

 b) poskytovať poisteným prostredníctvom asistenčnej spoločnosti Poisťovateľa základné asistenčné služby podľa bodu 3.7 a 3.8 tejto Zmluvy 24 hodín denne v slovenskom jazyku.

1. Poistník je povinný v súlade s touto Zmluvou platiť Poisťovateľovi poistné.

**Článok 3**

**Predmet poistenia**

1. Z poistenia podľa tejto Zmluvy má poistený právo na úhradu nevyhnutných nákladov špecifikovaných v bode 3.2, ktoré vzniknú v dôsledku smrti, úrazu alebo náhleho ochorenia poisteného v zahraničí, ak by neposkytnutie okamžitého lekárskeho ošetrenia mohlo bezprostredne ohroziť život alebo zdravie poisteného a pokiaľ tieto náklady boli poistenému alebo za poisteného vyúčtované v zahraničí (ďalej len „nevyhnutné náklady“).
2. Poisťovateľ uhradí nevyhnutné náklady v zmysle bodu 3.1 najmä za:
3. nevyhnutné ambulantné vyšetrenie potrebné na stanovenie diagnózy a nevyhnutné ambulantné ošetrenie vrátane predpísaných liekov,
4. hospitalizáciu a lekárske vyšetrenie a ošetrovanie počas hospitalizácie,
5. prepravu poisteného do najbližšieho zdravotníckeho zariadenia, ak je na základe lekárskeho odporúčania alebo zdravotného stavu nutné vykonať ošetrenie v inom vhodnejšom zdravotníckom zariadení, je krytý prevoz poisteného aj do tohto zariadenia a jeho lekárske ošetrenie aj v tomto zariadení,
6. prepravu poisteného späť do Slovenskej republiky, ak poistený nebude môcť zo zdravotných dôvodov použiť pôvodne predpokladaný dopravný prostriedok. Poisťovateľ má právo rozhodnúť o spôsobe prepravy na základe súhlasu ošetrujúceho lekára,
7. prepravu telesných pozostatkov poistenej osoby do miesta pohrebu v Slovenskej republike v prípade smrti poistenej osoby. Za náklady na prepravu telesných pozostatkov sa považujú všetky náklady spojené s touto prepravou, ako napr. náklady za vystavenie úmrtného listu, správu o obhliadke, súhlas s prepravou telesných pozostatkov, a pod.
8. náklady za ošetrenie zubov v rozsahu prvej pomoci a za konzervačné ošetrenie zubov,
9. náklady spojené s liečebnými a rehabilitačnými procedúrami, ktoré vznikli v dôsledku úrazu alebo ochorenia poisteného počas poistnej doby v zahraničí,
10. lieky a injekcie potrebné na liečbu ochorení, vrátane poúrazových stavov, ktoré nie sú akútne alebo život ohrozujúce a existovali v čase prihlásenia poisteného do poistenia alebo skôr. Na dátum alebo obdobie vzniku ochorení alebo poúrazových stavov podľa tohto bodu sa na účely určenia oprávnenosti na poskytnutie poistného plnenia neprihliada.
	1. Z poistenia podľa tejto Zmluvy má poistený právo aj na náhradu tých nákladov, ktoré nie sú uvedené v bode 3.2, avšak sú uvedené ako poistené poistné riziká vo VPP.
	2. Poisťovateľ nie je povinný uhradiť náklady na:
11. úkony, ktoré neboli poskytnuté zdravotníckym zariadením, zdravotníckym pracovníkom alebo lekárom,
12. prepravu poistenej osoby do Slovenskej republiky bez predchádzajúceho súhlasu Poisťovateľa alebo asistenčnej spoločnosti,
13. chiropraktickú liečba, liečbu akupunktúrou, akupresúrou, homeopatiou alebo iný typ alternatívnej liečby.
	1. Poistenie sa nevzťahuje na škody, ktoré vznikli v súvislosti s:
14. požitím alkoholu, drog, omamných látok, psychotropných látok a/alebo liekov, ktoré neboli poistenej osobe vydané na lekársky predpis,
15. abstinenčnými prejavmi pri závislosti na alkohole, drogách alebo iných omamných látkach,
16. vedomým nedodržiavaním pokynov ošetrujúceho lekára, vedomým nepoužitím alebo nesprávnym používaním liekov, ktoré boli poistenému vydané na lekársky predpis,
17. vedením motorového vozidla bez vodičského oprávnenia,
18. psychickými poruchami, psychickými ochoreniami, psychologickými vyšetreniami, psychoterapiou, vrátane liečby depresívnych stavov a psychóz,
19. komplikáciami v tehotenstve, ktoré vzniknú po 26-tom týždni tehotenstva vrátane pôrodu, ak nejde o prípad ohrozenia života alebo zdravia,
20. preventívnymi prehliadkami a pravidelnými kontrolnými vyšetreniami počas tehotenstva,
21. predpísaním antikoncepcie, zistením tehotenstva, alebo v súvislosti s liečením neplodnosti,
22. umelým prerušením tehotenstva, ak nejde o prípad ohrozenia života alebo zdravia,
23. prenosnými pohlavnými chorobami,
24. estetickými a plastickými operáciami,
25. následkami lekársky neodôvodneného nepodrobenia sa povinnému očkovaniu pred odchodom do zahraničia,
26. pokusom o samovraždu a samovraždou,
27. vedomou účasťou poisteného na akejkoľvek vojne, vzbure, povstaní,
28. pôsobením jadrovej energie alebo vplyvom rádioaktívneho materiálu,
29. manipuláciou so strelnou zbraňou alebo výbušninou,
30. rehabilitáciou, fyzioterapiou, kúpeľnou liečbou, ozdravovacími pobytmi, ktoré vznikli z úrazov počas poistnej doby v Slovenskej republike,
31. ošetrením zubov (napr. zubná korunka, mostík, náhrada zubov, odstránenie zubného kameňa, zubného povlaku, paradentózy, zubný strojček), ktoré nie sú prípadmi podľa bodu 3.2 písm. f) tejto Zmluvy,
32. vykonávaním výkonnostného športu, t.j. prípravou na súťaž alebo súťažou v akýchkoľvek športových disciplínach (amatérskych aj profesionálnych),
33. úrazom vzniknutým pri prevádzkovaní zimných športov,
34. úrazom vzniknutým pri prevádzkovaní rizikových športov, t. j. pri pilotovaní, zoskoku padákom z lietadla alebo z výšok, letoch na padáku, letoch na rogalách, paraglidingu, motoristických disciplínach, vrátane športovej streľby a skialpinizmu, skokoch na lyžiach, lyžovaní mimo vyznačených trás, speleológii, horolozectve, alpinistike, turistike vykonávanej po ľadovcoch a pri turistike vykonávanej po značených aj neznačených cestách, ak sú na tejto ceste umiestnené umelé istiace prostriedky (napr. laná, reťaze, stupačky, rebríky), alebo je na prekonanie tejto cesty potrebné použitie akejkoľvek súčasti horolezeckej výstroje (lano, úväz sedací, úväz prsný, prilba, karabína, skoba),
35. úrazom vzniknutým pri stavebno-montážnych prácach, prácach so žieravinami, jedmi, ľahko zápalnými alebo výbušnými látkami, pri baníckych a hutníckych prácach, prácach vo výške, na fasádach domov, pri vykládke a nakládke lodí, kamiónov alebo iných dopravných prostriedkov, pri rúbaní stromov, demolácii a čistení po výbušninách, pri prácach v oblasti jadrovej energie, pri obsluhe, oprave alebo inštalácii strojov (okrem výpočtovej techniky), pri opracovaní alebo spracovaní dreva, kovov, skla alebo kameňa, pri záchranárskych prácach, studniarstve a pri poskytovaní bezpečnostných služieb vrátane ochrany osôb.
	1. Ustanoveniami VPP nie je možné rozšíriť rozsah výluk nad rámec tých, ktoré sú uvedené v bode 3.4 a 3.5 tejto Zmluvy.
	2. Poisťovateľ je povinný poskytovať poisteným nepretržitú asistenčnú službu dostupnú 24 hodín denne 7 dní v týždni; asistenčná služba je poskytovaná v slovenskom jazyku.
	3. V rámci asistenčných služieb Poisťovateľ alebo Poisťovateľom určený subjekt poskytuje poisteným najmä tieto služby:
36. výber zdravotníckeho zariadenia a zabezpečenie lekárskeho ošetrenia poisteného lekárom,
37. poskytovanie informácií o postupe v prípade poistnej udalosti,
38. zariadenie prevozu chorého do vhodnejšieho zariadenia, ak je súčasné zariadenie nevhodné z dôvodu zdravotného stavu poisteného alebo prevozu do vlasti – repatriáciu.

**Článok 4**

**Poistení**

1. Poistník uzatvára túto Zmluvu v prospech poistených. Právo na poistné plnenie vzniká poistenému.
2. Poistenými na účely tejto Zmluvy sú osoby takto definované v bode 2.1 tejto Zmluvy.
3. Oprávnená osoba Poistníka bude na účely prihlásenia do poistenia a storna poistenia bezodkladne, najneskôr ku dňu začiatku a ku dňu ukončenia zahraničnej služobnej/pracovnej cesty alebo dočasného vyslania poistených informovať Poisťovateľa o zmenách poistených na e-mailovú adresu *(bude doplnené podľa údajov poskytnutých úspešným uchádzačom)* alebo prostredníctvom on-line aplikácie Poisťovateľa. Oprávnená osoba Poistníka bude bezodkladne, najneskôr ku dňu začiatku a ku dňu ukončenia zahraničnej služobnej/pracovnej cesty alebo dočasného vyslania poistených informovať Poisťovateľa o zmenách poistených, a to elektronickou poštou zaslaním vyplnenej tabuľky „Prihlásenie do poistenia pri dočasnom vyslaní“, ktorej vzor je uvedený v prílohe č. 3 Zmluvy, „Storno poistenia pri dočasnom vyslaní“, ktorého vzor je uvedený v prílohe č. 4 Zmluvy alebo „Prihlásenie do poistenia, storno poistenia a vyúčtovanie poistenia pri zahraničnej služobnej/pracovnej ceste“, ktorého vzor je v prílohe č. 5 Zmluvy, na e-mailovú adresu *(bude doplnené podľa údajov poskytnutých úspešným uchádzačom)* alebo prostredníctvom on-line aplikácie Poisťovateľa.
4. Poistník a poistení sú povinní poskytnúť Poisťovateľovi potrebnú súčinnosť pri preverovaní nároku poisteného na poistné plnenie.

**Článok 5**

**Doba platnosti poistnej Zmluvy, účinnosť poistenia**

1. Táto Zmluva je uzatvorená na obdobie 48 mesiacov od nadobudnutia jej účinnosti alebo do vyčerpania finančného limitu zaplateného poistného *(uvedie sa vysúťažený údaj)* EUR (slovom: xxxx EUR) podľa toho, ktorá skutočnosť nastane skôr.
2. Účinnosť poistného krytia pre jednotlivých poistených počas účinnosti tejto Zmluvy nastáva odo dňa nástupu poisteného na zahraničnú služobnú/pracovnú cestu alebo na dočasné vyslanie a končí dňom celkového návratu poisteného do SR zo zahraničnej služobnej/pracovnej cesty alebo z dočasného vyslania. Celkovým návratom je trvalé ukončenie vyslania alebo zahraničnej služobnej/pracovnej cesty.
3. Novonarodené dieťa, ktoré je sprevádzajúcou osobou podľa bodu 2.1 písm. b) tejto Zmluvy, sa považuje za poisteného dňom jeho narodenia.

**Článok 6**

**Poistné**

1. Poistné je bežné a je platené v mesačných poistných obdobiach.
2. Suma bežného poistného podľa bodu 2.1 sa určí
	1. vynásobením dennej sadzby poistenia pre príslušnú územnú platnosť podľa bodu 6.4 počtom dní, v ktorých boli poistení v danom kalendárnom mesiaci poistení, a počtom poistených, ak ide o poistenie podľa bodu 2.1 písm. a) tejto Zmluvy,
	2. vynásobením mesačnej sadzby poistenia pre príslušnú územnú platnosť podľa bodu 6.5 počtom poistených v danom kalendárnom mesiaci, ak ide o poistenie podľa bodu 2.1 písm. b) tejto Zmluvy; v prípade pobytu kratšieho ako kalendárny mesiac suma bežného poistného predstavuje alikvotnú časť mesačnej sadzby podľa skutočného počtu dní strávených poisteným v zahraničí v súlade s bodom 5.2 tejto Zmluvy.
3. Územná platnosť poistenia je:
4. Zóna A (Európa vrátane Stredomoria): vzťahuje sa na poistné udalosti, ktoré nastali na území Albánska, Alžírska, Andory, Belgicka, Bieloruska, Bosny a Hercegoviny, Bulharska, Cypru, Českej republiky, Čiernej Hory, Dánska, Egypta, Estónska, Fínska, Francúzska, Grécka, Holandska, Chorvátska, Írska, Islandu, Izraela, Libanonu, Líbye, Lichtenštajnska, Litvy, Lotyšska, Luxemburska, Macedónska, Maďarska, Malty, Maroka, Moldavska, Monaka, Nemecka, Nórska, Poľska, Portugalska (vrátane Azorských ostrovov a Madeiry), Rakúska, Rumunska, Ruska (európska časť), San Marina, Slovinska, Srbska, Sýrie, Španielska (vrátane Baleárskych a Kanárskych ostrovov), Švajčiarska, Švédska, Talianska, Tunisu, Turecka, Ukrajiny, Vatikánu a Spojeného kráľovstva Veľkej Británie a Severného Írska).
5. Zóna B (Svet): vzťahuje sa na poistné udalosti, ktoré nastali vo všetkých štátoch sveta okrem Slovenskej republiky.
6. Sadzba poistného pre poistenie podľa bodu 2.1 písm. a) tejto Zmluvy pre územnú platnosť
7. Zóna A (Európa vrátane Stredomoria) je na osobu a jeden kalendárny deň *(bude doplnené podľa ponuky úspešného uchádzača)* EUR (slovom: xxxx EUR),
8. Zóna B (Svet) je na osobu a jeden kalendárny deň *(bude doplnené podľa ponuky úspešného uchádzača)* EUR (slovom: xxxx EUR).
9. Sadzba poistného pre poistenie podľa bodu 2.1 písm. b) tejto Zmluvy pre územnú platnosť
10. Zóna A (Európa vrátane Stredomoria) je na osobu a jeden mesiac *(bude doplnené podľa ponuky úspešného uchádzača)* EUR (slovom: xxxx EUR),
11. Zóna B (Svet) je na osobu a jeden mesiac *(bude doplnené podľa ponuky úspešného uchádzača)* EUR (slovom: xxxx EUR).
12. Sadzba poistného podľa bodov 6.4 a 6.5 je konečná (t. j. nie je ju možné navyšovať o žiadne koeficienty prirážky ani žiadne iné navýšenia) a je uvedená vrátane akýchkoľvek zákonných poplatkov, daní a odvodov, a to najmä dane z poistenia podľa zákona č. 213/2018 Z. z. o dani z poistenia a o zmene a doplnení niektorých zákonov v znení neskorších predpisov.

**Článok 7**

**Poistná suma, limity poistného plnenia**

1. Poistná suma pre každú poistnú udalosť sa dojednáva ako neobmedzená poistná suma pre krytie liečebných nákladov v zahraničí vzniknutých v dôsledku úrazu, náhleho ochorenia alebo smrti, a to okrem prípadov uvedených v bode 7.2.
2. Odchylne od bodu 7.1 a VPP sa dojednávajú nasledovné poistné sumy:
3. pre poistnú udalosť vzniknutú v dôsledku teroristického činu je limit plnenia pre liečebné náklady obmedzený na výšku 50 000 EUR, pre každú poistnú udalosť,
4. pre poistnú udalosť podľa bodu 3.2 písm. f) tejto Zmluvy (ošetrenia zubov v rozsahu prvej pomoci a konzervačné ošetrenie zubov) sa stanovuje poistná suma vo výške 500 EUR pre každú poistnú udalosť,
5. pre poistnú udalosť podľa bodu 3.2 písm. g) tejto Zmluvy (liečebné a rehabilitačné procedúry, ktorých potreba vznikla v dôsledku úrazu alebo ochorenia poisteného počas poistnej doby v zahraničí) sa stanovuje poistná suma vo výške 200 EUR pre každú poistnú udalosť,
6. pre poistnú udalosť podľa bodu 3.2 písm. h) tejto Zmluvy (lieky a injekcie potrebné na liečbu ochorení, vrátane poúrazových stavov, ktoré nie sú akútne alebo život ohrozujúce a existovali v čase prihlásenia poisteného do poistenia alebo skôr) sa stanovuje poistná suma vo výške 200 EUR pre každú poistnú udalosť.
7. Poistenie sa dojednáva bez spoluúčasti alebo franšízy.
8. Ustanoveniami VPP nie je možné znížiť poistnú sumu uvedenú v bode 7.1 a 7.2; poistné sumy podľa bodov 7.1 a 7.2 sa dojednávajú bez ohľadu na ustanovenia VPP a v prípade, ak sú s ustanoveniami VPP v rozpore, majú prednosť pred takými ustanoveniami VPP, okrem prípadu podľa bodu 7.5 Zmluvy.
9. V prípade ak ustanovenia VPP poskytujú vyšší limit ako uvedený v bode 7.1. alebo 7.2 bude sa táto Zmluva a poistenie riadiť touto vyššou poistnou sumou alebo limitom plnenia.

**Článok 8**

**Práva a povinnosti Zmluvných strán**

1. Okrem povinností uvedených v § 788 a nasl. zákona č. 40/1964 Zb. Občianskeho zákonníkav znení neskorších predpisov (ďalej ako „Občiansky zákonník“) a vo VPP je Poisťovateľ povinný:
2. oznámiť Poistníkovi meno a kontaktné údaje svojho zamestnanca – kontaktnej osoby, oprávnenej poskytovať informácie a zabezpečovať riešenie udalostí súvisiacich s plnením tejto Zmluvy,
3. poučiť Poistníkom povereného zamestnanca zodpovedného za plnenie povinností Poistníka z tejto Zmluvy (oprávnenú osobu) o všetkých aspektoch, právach a povinnostiach vyplývajúcich z tejto Zmluvy a súvisiacich s realizáciou tejto Zmluvy,
4. zabezpečiť Poistníkovi formou informačného letáku všetky potrebné a dôležité informácie o poskytovaní poistenia podľa tejto Zmluvy vrátane kontaktných údajov, na ktorých budú poisteným poskytované informácie o postupe riešenia škodovej udalosti a jej vybavení.
5. Okrem povinností Poistníka uvedených v Občianskom zákonníku a vo VPP je Poistník povinný:
6. poučiť poistené osoby ako postupovať v prípade úrazu alebo ochorenia v zahraničí a pred cestou ich oboznámiť so všetkými právami a povinnosťami vrátane informácií informačného letáku,
7. viesť evidenciu poistených, a po skončení kalendárneho mesiaca ju v súlade s bodom 10.1 a 10.2 tejto Zmluvy zaslať na adresu Poisťovateľa na tlačive „Vyúčtovanie poistenia pri dočasnom vyslaní“, ktorého vzor je prílohou č. 2 tejto Zmluvy,
8. oznámiť Poisťovateľovi meno a kontaktné údaje svojho zamestnanca – oprávnenej osoby, oprávnenej poskytovať informácie a zabezpečovať plnenie tejto Zmluvy.
9. Poisťovateľ nie je oprávnený uplatňovať opatrenie vyžadujúce predloženie potvrdenia ošetrujúceho lekára, že zdravotný stav poisteného mu umožňuje vycestovať do zahraničia, a to aj u osoby, pre ktorú sa dojednáva poistenie a táto osoba prekročila ku dňu začiatku poistenia vek 65 rokov.
10. Poisťovateľ sa zaväzuje zriadiť Poistníkovi prístup do svojho on-line systému na účely nahlasovania a odhlasovania poistených a nahlasovania poistných udalostí do troch pracovných dní odo dňa nadobudnutia účinnosti tejto Zmluvy.
11. S cieľom dosiahnutia pozitívneho sociálneho vplyvu pri plnení Zmluvy sa zmluvné strany dohodli v súlade s § 10 ods. 7 zákona o verejnom obstarávaní uplatniť sociálne hľadisko spočívajúce v stanovení povinnosti zamestnávateľa vytvoriť pracovnú príležitosť pre znevýhodneného uchádzača o zamestnanie a/alebo študenta posledného ročníka druhého stupňa vysokoškolského vzdelávania alebo povinnosti zachovať pracovné miesto znevýhodneného uchádzača o zamestnanie a/alebo študenta posledného ročníka druhého stupňa vysokoškolského vzdelávania, ktoré by bolo zrušené, ak by nedošlo k uzavretiu tejto Zmluvy. V súlade s vyššie uvedeným sa Poisťovateľ zaväzuje počas platnosti Zmluvy zabezpečiť plnenie predmetu Zmluvy aj aspoň jedným znevýhodneným uchádzačom o zamestnanie a/alebo študentom posledného ročníka druhého stupňa vysokoškolského vzdelávania. Znevýhodnený uchádzač o zamestnanie je osoba špecifikovaná v § 8 ods. 1 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.
12. Poisťovateľ sa zaväzuje do 5 dní od doručenia výzvy Poistníka dôveryhodne preukázať Poistníkovi, že splnil povinnosť uvedenú v bode 8.5.

**Článok 9**

**Miesto, spôsob a lehota poskytnutia poistného plnenia**

1. Poistné plnenie vyplatí Poisťovateľ alebo asistenčná spoločnosť Poisťovateľa na základepredložených dokladov (faktúr) v jazyku vyhotovenia (bez prekladu) poskytovateľovi zdravotnej starostlivosti.
2. Ak poistený uhradil nevyhnutné náklady v hotovosti, Poisťovateľ mu vyplatí poistné plnenie priamo na jeho účet v mene platnej na území Slovenskej republiky v kurze peňažných prostriedkov podľa kurzového lístka Európskej centrálnej banky platného v deň vzniku poistnej udalosti.
3. Ak vzniklo právo na poistné plnenie, je Poisťovateľ povinný poskytnúť ho najneskôr do 15 dní po skončení vyšetrovania potrebného na zistenie rozsahu povinnosti Poisťovateľa plniť. Ak vyšetrovanie nie je možné ukončiť do 1 mesiaca od oznámenia poistnej udalosti, je Poisťovateľ povinný poskytnúť poistenému na základe jeho písomnej žiadosti primeraný preddavok, a to do 10 dní od doručenia žiadosti poisteného. Poisťovateľ sa zaväzuje písomne informovať Poistníka a poisteného o skončení vyšetrovania podľa tohto bodu bezodkladne po skončení vyšetrovania.
4. Škodové udalosti na účely ich likvidácie nahlasujú poistení priamo Poisťovateľovi a to na e-mailovú adresu *(bude doplnené na základe údajov poskytnutých Poisťovateľom)* alebo prostredníctvom on-line prístupu prostredníctvom *(bude doplnené na základe údajov poskytnutých Poisťovateľom)*,prípadne v listinnej podobe na adresu Poisťovateľa uvedenú v záhlaví tejto Zmluvy. V prípade, ak na nahlasovanie škodových udalostí v listinnej podobe Poisťovateľ používa inú adresu, je povinný oznámiť ju Poistníkovi písomne, a to do 3 pracovných dní odo dňa nadobudnutia účinnosti tejto Zmluvy alebo zmeny takej adresy; to sa vzťahuje aj na e-mailovú adresu.

**Článok 10**

**Administratívne postupy**

1. Poistník je povinný v prípade zdravotného pripoistenia podľa bodu 2.1 písm. a) vždy najneskôr do 5. dňa po skončení príslušného kalendárneho mesiaca zaslať Poisťovateľovi elektronickou poštou riadne vyplnené tlačivo „Prihlásenie do poistenia, storno poistenia a vyúčtovanie poistenia pri zahraničnej služobnej/pracovnej ceste“, ktorého vzor tvorí prílohu č. 5 Zmluvy, s uvedením zoznamu poistených a nasledujúcich údajov poistených:
2. meno a priezvisko,
3. rodné číslo alebo dátum narodenia,
4. trvanie zahraničnej služobnej/pracovnej cesty - dátum začiatku poistenia a dátum konca poistenia,
5. počet dní poistenia v príslušnom kalendárnom mesiaci,
6. územná platnosť poistenia (kód sadzby).
7. Poistník je povinný v prípade zdravotného pripoistenia podľa bodu 2.1 písm. b) vždy najneskôr do 12. dňa po skončení príslušného kalendárneho mesiaca zaslať Poisťovateľovi elektronickou poštou riadne vyplnené tlačivo „Vyúčtovanie poistenia pri dočasnom vyslaní“ s uvedením zoznamu poistených a nasledujúcich údajov poistených:
8. meno a priezvisko,
9. rodné číslo alebo dátum narodenia,
10. trvanie pobytu v zahraničí - dátum začiatku poistenia a dátum konca poistenia,
11. počet dní poistenia v príslušnom kalendárnom mesiaci,
12. územná platnosť poistenia,
13. suma poistného vypočítaná v súlade s bodom 6.2 tejto Zmluvy.
14. Poistníkom vyplnené tlačivo „Vyúčtovanie poistenia pri dočasnom vyslaní“ a tlačivo „Prihlásenie do poistenia, storno poistenia a vyúčtovanie poistenia pri zahraničnej služobnej/pracovnej ceste“ slúžia ako podklad pre fakturáciu bežného poistného za mesačné poistné obdobie.
15. V prípade, ak by sa na strane Poistníka vyskytli objektívne príčiny, pre ktoré by do evidencie poistených neboli zaradení všetci poistení, Poistník tieto osoby nahlási Poisťovateľovi ihneď, ako budú príčiny odstránené a poistné bude uhradené dodatočne bez akýchkoľvek sankcií zo strany Poisťovateľa. To platí aj v prípade narodenia dieťaťa, ktoré je sprevádzajúcou osobou podľa bodu 2.1 písm. b) tejto Zmluvy.

**Článok 11**

**Fakturácia a platobné podmienky**

1. Poisťovateľ je povinný do 7 pracovných dní po doručení Poistníkom vyplneného tlačiva „Vyúčtovanie poistenia pri dočasnom vyslaní“ a/alebo „Prihlásenie do poistenia, storno poistenia a vyúčtovanie poistenia pri zahraničnej služobnej/pracovnej ceste“ zaslať Poistníkovi faktúru na zodpovedajúcu sumu poistného určeného v súlade s článkom 6 tejto Zmluvy. Povinnou prílohou faktúry je vyúčtovanie poistného v členení podľa typu poistenia podľa bodu 2.1 a územnej platnosti poistenia podľa bodu 6.3 Zmluvy.
2. Poistník poukáže fakturovanú sumu poistného na účet Poisťovateľa uvedený v záhlaví tejto Zmluvy s uvedením čísla faktúry ako variabilného symbolu. Doba splatnosti faktúry vystavenej a doručenej podľa tohto článku je 30 dní od jej doručenia Poistníkovi.
3. V prípade nedodržania lehoty stanovenej pre uhradenie poistného na účet Poisťovateľa podľa bodu 11.2 tejto Zmluvy má Poisťovateľ právo na úrok z omeškania v sadzbe určenej podľa § 369 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).
4. Fakturované poistné sa považuje za uhradené dňom odpísania fakturovanej sumy poistného z bankového účtu Poistníka v prospech bankového účtu Poisťovateľa. Poistník bude fakturované sumy poistného uhrádzať na bankový účet Poisťovateľa uvedený v záhlaví tejto Zmluvy.
5. Vo faktúrach vystavovaných na základe tejto Zmluvy je Poisťovateľ povinný uvádzať svoje IČO, DIČ, IČ DPH ak mu bolo pridelené, alebo údaje týmto údajom ekvivalentné v krajine sídla Poisťovateľa, svoje obchodné meno, a názov banky, jej kód SWIFT/BIC, poštovú adresu sídla pobočky banky, kde je zriadený bankový účet, na ktorý Poistník uhradí fakturovanú sumu, a číslo takého bankového účtu vo formáte IBAN. V prípade, ak z technických dôvodov nebude môcť Poisťovateľ informácie podľa tohto bodu na faktúre uviesť, uvedie tieto informácie v prílohe faktúry.
6. Poisťovateľ berie na vedomie a súhlasí, že nie je oprávnený požadovať zaplatenie poistného na iný bankový účet než ten, ktorý je uvedený v záhlaví tejto Zmluvy; k zmene bankového účtu, na ktorý bude Poistník uhrádzať svoje splatné záväzky z tejto Zmluvy môže dôjsť iba uzavretím dodatku k tejto Zmluve, predmetom ktorého bude zmena čísla IBAN a/alebo kódu SWIFT (BIC) bankového účtu Poisťovateľa v záhlaví tejto Zmluvy.
7. Faktúry vystavované Poisťovateľom podľa tejto Zmluvy musia byť v súlade s touto Zmluvou a spĺňať náležitosti určené príslušnými všeobecne záväznými právnymi predpismi. Za správne vyhotovenie faktúry zodpovedá v plnom rozsahu Poisťovateľ. Faktúru vystavenú v rozpore s týmto bodom je Poistník oprávnený vrátiť Poisťovateľovi na prepracovanie, a to aj opakovane. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Poistníkovi.

**Článok 12**

**Reklamačné podmienky, podávanie sťažností**

1. Poistník a poistený môže uplatniť reklamáciu (námietku) voči postupu Poisťovateľa formou sťažnosti. Sťažnosti sa podávajú písomne na adrese: *(údaje budú doplnené na základe údajov dodaných úspešným uchádzačom)*. Poisťovateľ je povinný pri vybavovaní sťažnosti postupovať v súlade s § 32 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov (ďalej ako „zákon o poisťovníctve“). O výsledku vybavenia sťažnosti bude osoba podávajúca sťažnosť informovaná listom do 30 dní odo dňa prijatia sťažnosti. Ak vybavenie sťažnosti bude z objektívnych dôvodov trvať dlhšie, ako je uvedené v predchádzajúcej vete, bude o tejto skutočnosti osoba podávajúca sťažnosť písomne informovaná spolu s oznámením týchto dôvodov a uvedením predpokladaného termínu vybavenia sťažnosti.

**Článok 13**

**Komunikácia Zmluvných strán**

1. Písomnosť doručovaná poštovým podnikom, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
2. Zmluvné strany určujú na účely písomnej komunikácie uskutočňovanej spôsobom podľa bodu 13.1 tohto článku adresy svojich sídiel uvedené v záhlaví tejto Zmluvy. Poistník je oprávnený zasielať Poisťovateľovi písomnosti aj na adresu uvedenú v obchodnom registri.
3. Zmluvné strany určujú na účely elektronickej komunikácie prostredníctvom e-mailu adresy svojich oprávnených osôb oznámené v súlade s bodom 13.6 tohto článku. Až do oznámenia kontaktných údajov svojich oprávnených osôb zmluvné strany určujú na účely elektronickej komunikácie nasledovné adresy:

Poistník:

*(adresy budú doplnené pred uzatvorením Zmluvy)*

Poisťovateľ:

*(adresy budú doplnené pred uzatvorením Zmluvy)*

Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne a táto zmena nadobudne účinky jej oznámením druhej zmluvnej strane.

1. Pre vylúčenie všetkých pochybností zmluvné strany zhodne konštatujú, že s výnimkou písomností, pre ktoré sa v Zmluve požaduje doručovanie spôsobom podľa bodu 13.1 tohto článku alebo listinná forma, všetku korešpondenciu týkajúcu sa Zmluvy a jej plnenia je možné zasielať prostredníctvom e-mailu.
2. Korešpondencia doručovaná elektronicky prostredníctvom e-mailu sa považuje za doručenú najneskôr do 12.00 hod. nasledujúceho pracovného dňa.
3. Poisťovateľ a Poistník sú povinní do piatich dní odo dňa účinnosti Zmluvy navzájom si oznámiť mená, priezviská, a kontaktné údaje svojich oprávnených osôb v rozsahu telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej zmluvnej strane účinná okamihom doručenia písomného oznámenia o tejto zmene.
4. Oprávnená osoba je osoba alebo pracovná pozícia poverená/určená Poistníkom alebo Poisťovateľom na zabezpečovanie vybraných činností podľa Zmluvy alebo operatívne určených na účely zabezpečovania vybraných činností súvisiacich s plnením tejto Zmluvy.
5. Oprávnené osoby Poistníka sú oprávnené podpisovať, zasielať a preberať písomnosti vo veciach týkajúcich sa plnenia Zmluvy ako aj na všetky ďalšie úkony výslovne uvedené v tejto Zmluve.
6. Pre vylúčenie všetkých pochybností Poistník vyhlasuje, že žiadna ním určená oprávnená osoba či kontaktná osoba nie je oprávnená konať v mene a na účet Poistníka vo veci zmien Zmluvy, ukončenia platnosti Zmluvy, ako ani uzatvárať dodatky k Zmluve, ak na tieto úkony nebola osobitne splnomocnená alebo poverená.

**Článok 14**

**Zmluvné pokuty**

1. Ak sa Poisťovateľ dostane do omeškania s výplatou poistného plnenia alebo preddavku poistného plnenia podľa bodu 9.3 tejto Zmluvy, Poistník je oprávnený uplatniť si u Poisťovateľa Zmluvnú pokutu vo výške 100 EUR za každý aj začatý deň omeškania, a to aj opakovane.
2. Ak Poisťovateľ poruší svoju povinnosť podľa bodu 1.7, 1.10, 8.5, 18.4 alebo 18.5 tejto Zmluvy, Poistník je oprávnený uplatniť si u Poisťovateľa Zmluvnú pokutu vo výške 1000 EUR za každé také porušenie, a to aj opakovane.
3. Ak sa vyhlásenie Poisťovateľa predložené podľa bodu 1.4 a/alebo uvedené v bode 1.6 tejto Zmluvy ukáže ako nepravdivé, vznikne Poistníkovi právo na Zmluvnú pokutu v sume 1000 EUR za každé také nepravdivé vyhlásenie, a to aj opakovane.
4. Ak Poisťovateľ poruší inú svoju Zmluvnú povinnosť, než sú povinnosti uvedené v bodoch 14.1 až 14.3 tohto článku vznikne Poistníkovi právo na Zmluvnú pokutu v sume 100 EUR
	* 1. za každý aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch, a to aj opakovane,
		2. za každé jednotlivé také porušenie, ak pre splnenie danej povinnosti nie je určený termín alebo lehota, a to aj opakovane.
5. Zmluvnú pokutu podľa tohto článku uhradí Poisťovateľ na základe písomnej výzvy do 15 kalendárnych dní odo dňa jej doručenia bankovým prevodom na bankový účet Poistníka uvedený vo výzve na zaplatenie Zmluvnej pokuty.
6. Zaplatením zmluvnej pokuty nie sú dotknuté nároky Poistníka na náhradu škody, ktorá bola Poisťovateľom spôsobená Poistníkovi alebo poistenému.

**Článok 15**

**Riešenie sporov**

1. Všetky spory vyplývajúce z tejto Zmluvy budú zmluvné strany prednostne riešiť vzájomnou dohodou. Ak k dohode nedôjde, bude rozhodovať príslušný súd v Slovenskej republike.

**Článok 16**

**Náhrada škody**

1. Zmluvná strana, ktorá pri plnení tejto Zmluvy svojím konaním spôsobí škodu druhej zmluvne strane, je povinná ju nahradiť v plnom rozsahu v zmysle všeobecne záväzných právnych predpisov.

**Článok 17**

**Ukončenie Zmluvného vzťahu**

1. Túto Zmluvu možno ukončiť vzájomnou písomnou dohodou Zmluvných strán, výpoveďou v súlade s touto Zmluvou alebo v súlade so všeobecne záväzným právnym predpisom alebo výpoveďou Poistníka bez uvedenia dôvodu alebo odstúpením ktorejkoľvek zmluvnej strany v súlade s touto Zmluvou alebo v súlade so všeobecne záväzným právnym predpisom, najmä § 19 zákona o verejnom obstarávaní. Na ukončenie tejto Zmluvy výpoveďou sa nevzťahuje § 800 ods. 2 Občianskeho zákonníka.
2. Ak ustanoveniami príslušných platných právnych predpisov, od ktorých sa zmluvné strany nemôžu odchýliť, nie je upravené inak, je výpovedná doba trojmesačná a začína plynúť v prvý deň mesiaca, ktorý nasleduje po mesiaci, v ktorom bola výpoveď doručená Poisťovateľovi.
3. Zmluvné strany berú na vedomie, že poistenie podľa tejto Zmluvy zaniká aj podľa § 801 Občianskeho zákonníka.
4. Poistník môže okrem prípadov uvedených v bode 17.1 odstúpiť od tejto Zmluvy:
5. ak je na majetok Poisťovateľa podaný návrh na vyhlásenie konkurzu,
6. ak je na majetok Poisťovateľa začaté exekučné konanie alebo iný výkon rozhodnutia,
7. ak bol na osobu Poisťovateľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Poisťovateľa konanie podľa § 68 ods. 6 Obchodného zákonníka v znení neskorších predpisov,
8. ak je Poisťovateľ v likvidácii, ako aj v prípade, ak súd začal voči osobe Poisťovateľa konanie podľa § 68a alebo § 68b Obchodného zákonníka v znení neskorších predpisov,
9. ak je Poisťovateľovi povolená reštrukturalizácia,
10. ak bolo na majetok Poisťovateľa zastavené konkurzné konanie pre nedostatok majetku,
11. ak boli voči Poisťovateľovi začaté konania obdobné konaniam podľa tohto bodu v súlade s predpismi platnými v krajine sídla Poisťovateľa,
12. ak je Poisťovateľ v kríze podľa § 67a Obchodného zákonníka,
13. ak Poisťovateľ stratí oprávnenie/povolenie na vykonávanie poisťovacej činnosti na území Slovenskej republiky pre poistné odvetvia príslušné podľa tejto Zmluvy,
14. ak si Poisťovateľ prestane plniť svoju povinnosť podľa § 63 ods. 1 písm. d) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov,
15. ak Poistník preukázateľne zistí, že sa Poisťovateľ dopúšťa nelegálneho zamestnávania,
16. ak príde k takej zmene zákona o cestovných náhradách, ktorej obsahom bude zánik povinnosti Poistníka podľa § 11 alebo § 25a citovaného predpisu voči jeho zamestnancom, alebo zmena rozsahu poistných rizík, na ktoré je Poistník povinný alebo oprávnený svojich zamestnancov na zahraničnej služobnej/pracovnej ceste alebo na dočasnom vyslaní poistiť, alebo
17. v iných prípadoch upravených v tejto Zmluve,
18. ak tak stanoví všeobecne záväzný právny predpis Slovenskej republiky, ktorý upravuje právne vzťahy súvisiace s plnením predmetu tejto Zmluvy.
19. Poisťovateľ sa zaväzuje Poistníka písomne informovať o vzniku akejkoľvek skutočnosti podľa písm. a) až j) bodu 17.4 tohto článku, a to najneskôr do 5 pracovných dní odo dňa, kedy sa Poisťovateľ o takej skutočnosti dozvedel.
20. Poistník môže z dôvodu podstatného porušenia povinnosti Poisťovateľa odstúpiť od tejto Zmluvy. Za podstatné porušenie povinnosti Poisťovateľa sa považuje porušenie ktorejkoľvek povinnosti uvedenej v bode 1.10, 8.5, 9.3, 18.4 alebo 18.5 tejto Zmluvy.
21. Poisťovateľ je oprávnený odstúpiť od tejto Zmluvy, ak nastane skutočnosť uvedená platnom a účinnom právnom predpise, s ktorou tento spája oprávnenie Poisťovateľa na odstúpenie od tejto Zmluvy.
22. Odstúpenie musí byť vyhotovené v listinnej forme. Účinky odstúpenia nastávajú momentom jeho doručenia druhej zmluvnej strane. Odstúpením od tejto Zmluvy nie sú dotknuté nároky Zmluvných strán na Zmluvnú pokutu a náhradu škody.
23. Ak vzniklo právo na poistné plnenie a ktorákoľvek zmluvná strana následne využije svoje právo odstúpiť od Zmluvy, je Poisťovateľa povinný poskytnúť poistné plnenie podľa bodu 9.3 Zmluvy a podmienok dohodnutých v Zmluve.

**Článok 18**

**Ochrana osobných údajov**

1. Poisťovateľ je prevádzkovateľom podľa čl. 4 ods. 7 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a spracúva osobné údaje poistených na účely identifikácie klientov a ich zástupcov a zachovania možnosti následnej kontroly tejto identifikácie, na účely uzatvárania poistných zmlúv a správy poistenia, na účely likvidácie poistných udalostí alebo škodových udalostí zo strany Poisťovateľa, na účel ochrany a domáhania sa práv Poisťovateľa a na ďalšie účely uvedené v § 78 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov (ďalej ako „zákon o poisťovníctve“).
2. Na účely uvedené v bode 18.1 je Poistník ako klient povinný Poisťovateľovi na jeho žiadosť poskytnúť údaje podľa § 78 ods. 1 zákona o poisťovníctve osobné údaje svojich zástupcov a poistených v rozsahu:
3. meno a priezvisko,
4. trvalý pobyt,
5. prechodný pobyt, ak ho dotknutá osoba má,
6. rodné číslo, ak je pridelené,
7. dátum narodenia,
8. štátna príslušnosť,
9. druh a číslo dokladu totožnosti,
10. kontaktné telefónne číslo, faxové číslo a adresu elektronickej pošty, ak ich dotknutá osoba má,
11. doklady a údaje preukazujúce splnenie ostatných požiadaviek a podmienok na zriadenie poistenia, ktoré sú ustanovené zákonom o poisťovníctve alebo osobitnými predpismi alebo ktoré sú dohodnuté v tejto poistnej Zmluve alebo VPP,

Pri maloletom klientovi, ktorý nemá doklad totožnosti, sa dokladom totožnosti overuje totožnosť jeho zákonného zástupcu alebo iného zástupcu oprávneného konať v mene maloletého vrátane dokladu, z ktorého je zrejmé oprávnenie zástupcu na zastupovanie, a rodný list maloletého klienta.

1. Na účely uvedené v bode 18.1 je Poistník ako klient povinný Poisťovateľovi na jeho žiadosť podľa § 78 ods. 1 zákona o poisťovníctve umožniť získať kopírovaním, skenovaním alebo iným zaznamenávaním
2. osobné údaje z dokladu totožnosti v rozsahu obrazová podobizeň, titul, meno, priezvisko, rodné priezvisko, rodné číslo, dátum narodenia, miesto a okres narodenia, trvalý pobyt, prechodný pobyt, štátna príslušnosť, záznam o obmedzení spôsobilosti na právne úkony, druh a číslo dokladu totožnosti, vydávajúci orgán, dátum vydania a platnosť dokladu totožnosti,
3. ďalšie údaje z dokladov preukazujúcich údaje, na ktoré sa vzťahuje § 78 ods. 1 písm. a) zákona o poisťovníctve.

 Povinnosť podľa tohto bodu sa týka osobných údajov a ďalších údajov zástupcov Poistníka ako klienta a poistených. Túto povinnosť je Poistník povinný splniť aj bez súhlasu dotknutých osôb.

1. Poisťovateľ je povinný spracúvať osobné údaje v súlade s všeobecným nariadením o ochrane údajov v spojení so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej ako „zákon o ochrane osobných údajov“), je povinný ich chrániť pred stratou, poškodením, zneužitím, odcudzením, neoprávneným sprístupnením, poskytnutím alebo inými neprípustnými formami spracúvania a tiež je povinný plniť všetky svoje povinnosti voči dotknutým osobám, ktoré mu vyplývajú z citovaných predpisov vrátane poskytovania informácií dotknutým osobám podľa čl. 13 a 14 všeobecného nariadenia o ochrane údajov.
2. Ak Poisťovateľ pri plnení predmetu tejto Zmluvy a na splnenie účelu podľa 18.1 tohto článku angažuje tretiu osobu poskytujúcu asistenčné služby v prípade škodových/poistných udalostí, aby v mene Poisťovateľa spracúvala osobné údaje dotknutých osôb, takáto osoba je sprostredkovateľom v zmysle čl. 4 ods. 8 všeobecného nariadenia o ochrane údajov a § 5 písm. p) zákona o ochrane osobných údajov. Ak Poisťovateľ angažuje sprostredkovateľa podľa predchádzajúcej vety, zaväzuje sa s takýmto sprostredkovateľom najneskôr ku dňu účinnosti tejto Zmluvy mať uzavretú a počas účinnosti tejto Zmluvy udržiavať účinnou Zmluvu podľa čl. 28 ods. 3 všeobecného nariadenia o ochrane údajov a § 34 ods. 3 zákona o ochrane osobných údajov.
3. Osobné údaje bez súhlasu dotknutých osôb nebudú zverejnené, poskytnuté ani sprístupnené iným osobám okrem prípadov ustanovených všeobecným nariadením o ochrane údajov a zákonom o ochrane osobných údajov alebo iným osobitným predpisom.

**Článok 19**

**Všeobecné ustanovenia**

1. Neoddeliteľnými prílohami tejto Zmluvy sú:
2. Príloha č. 1 - Všeobecné poistné podmienky
3. Príloha č. 2 - Vzor vyúčtovania poistenia pri dočasnom vyslaní
4. Príloha č. 3 – Vzor prihlásenia do poistenia pri dočasnom vyslaní
5. Príloha č. 4 – Vzor storna poistenia pri dočasnom vyslaní
6. Príloha č. 5 - Vzor prihlásenie do poistenia, storna poistenia a vyúčtovania poistenia pri zahraničnej služobnej/pracovnej ceste.
7. Poistník potvrdzuje, že sa s obsahom VPP pred podpisom tejto Zmluvy riadne oboznámil. Ďalšie Zmluvné dojednania k tejto Zmluve neexistujú.
8. V prípadoch, keď sa ustanovenia tejto Zmluvy odchyľujú od ustanovení VPP, majú prednosť ustanovenia tejto Zmluvy. Pre vylúčenie všetkých pochybností zmluvné strany zhodne konštatujú, že všetky ustanovenia, ktoré sa od VPP odchyľujú, sú dohodnuté na prospech poistených.
9. Zmluva sa vyhotovuje v piatich rovnopisoch, pričom dve vyhotovenia sú pre Poisťovateľa a tri vyhotovenia pre Poistníka.
10. Túto Zmluvu vrátane jej príloh je možné meniť alebo dopĺňať len na základe vzájomnej dohody oboch Zmluvných strán, pričom akékoľvek zmeny a doplnky musia byť vykonané vo forme písomného a očíslovaného dodatku za podmienok, že uzavretie dodatku je v súlade s platnými právnymi predpismi, najmä § 18 zákona o verejnom obstarávaní.
11. Zmluvné vzťahy neupravené touto Zmluvou sa riadia príslušnými ustanoveniami Občianskeho zákonníka, Obchodným zákonníkom, zákonom o poisťovníctve a ostatnými právnymi predpismi platnými v Slovenskej republike; rozhodným právom je právo Slovenskej republiky.
12. Zmluvné strany berú plne na vedomie, že podľa § 10 ods. 3 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov porušením alebo ohrozením obchodného tajomstva nie je zverejnenie tejto Zmluvy a jej príloh podľa § 5a citovaného zákona.
13. Táto Zmluva nadobúda platnosť dňom jej podpisu oboma zmluvnými stranami a účinnosť deň nasledujúci po dni jej zverejnenia v Centrálnom registri zmlúv.
14. Zmluvné strany vyhlasujú, že si Zmluvu prečítali, jej obsahu porozumeli, pričom svoju vôľu uzavrieť Zmluvu prejavili slobodne a vážne. Vyhlasujú, že táto Zmluva nebola uzatvorená v tiesni, ani za nápadne nevýhodných podmienok a na znak súhlasu ju vlastnoručne podpisujú.

V Bratislave dňa ............... V .......................... dňa ...................

**Poistník: Poisťovateľ:**

---------------------------------------- -------------------------------------

----------------------------------------